钦定古今图书集成/明伦汇编/闺媛典/第281卷 > 皇清十四 > 秦邦钦妻宦氏
## 钦定古今图书集成/明伦汇编/闺媛典/第281卷 > 皇清十四 > 秦邦钦妻宦氏

按《南陵县志》：“宦氏，秦邦钦妻。钦素窘，舌耕外塾，氏勤缫绩膳，姑不为钦累。万历中，岁大祲，饿莩相望于野，氏掇榆皮自食，而以谷食进，其姑初不令知也。钦文试屡踬疽目死，氏年二十四，擗踊悲号不绝，以诸孤在，恨不能即殉。掇拾钦所读书，什袭藏之，不遗寸楮。素不娴绘事，以意图钦像，须眉笑貌，宛若生平。出入” 衔恤，饮食必祭，训迪诸子，视夫存日加严。天启辛酉，子凤仪举于乡。顺治丁亥，孙仁管、才管同成进士，氏犹操作不辍，粗粝布缟，萧然如穷巷妪。

诏“旌其门。”